Emmure выйшлі ледзь пазьней за дзявятую і бадзёра распачалі раскачваць танцпляц. Гангставатага выгляду Фрэнкі, апрануты ў амаль зімовую вопратку і шорты з чорнымі гольфамі бадзёранька зачытваў свае тэксты, падкачаныя гітарысты скакалі ды трэсьлі галовамі пад свае коравыя запілы. Мініяцюрны бубнач на сцэне выглядаў сапраўдным асілкам ды кожным сваім рухам усё больш запальваў натоўп.